**INFORMATIVNI LIST
JESTE LI MLADA OSOBA S INVALIDITETOM KOJA TRAŽI POSAO?**

Na raspolaganju su vam besplatne usluge za pomoć da po završetku škole, obuke ili višeg obrazovanja pređete na posao. One uključuju:

**Disability Employment Services (DES, Služba za zapošljavanje osoba s invaliditetom)**

Disability Employment Services pomaže mladim osobama s invaliditetom, ozljedom ili zdravstvenim stanjem koje imaju pravo na ove usluge u pronalaženju i zadržavanju posla.

**Community Development Programme (Program za razvoj društvene zajednice)**

Community Development Programme (CDP, Program za razvoj društvene zajednice) vam može pomoći ukoliko živite u udaljenom dijelu Australije i tražite posao.

**Transition to Work (TTW, Prijelaz na posao)**

Ukoliko imate između 15 i 21 godine starosti, možda ćete moći dobiti pomoć preko TTW. TTW vam može pomoći u pripremi za posao putem obuke na radnom mjestu, glede ponašanja na poslu i očekivanja na radnom mjestu, kao i u stjecanju vještina za posao i učenje.

**Vocational, Training & Employment Centres (VTECs, Centri za pozivno obrazovanje, obuku i zapošljavanje)**

Ukoliko ste mladi Aboridžin s invaliditetom i tražite posao, VTEC vam može pomoći.

**Naukovanje i obuka**

Možda ste zainteresirani za naukovanje ili obuku kao način stjecanja radnih kvalifikacija i posla.

Ukoliko trebate više informacija o bilo kojoj od ovih usluga, posjetite JobAccess na www.jobaccess.gov.au ili nazovite JobAccess savjetnika na 1800 464 800 –pozivi sa mobitela se naplaćuju po višoj tarifi.